**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom Vijeća Fakulteta političkih naukaod 14.07.2016. godine, broj: 01-3-36-23-2/16 imenovani smo u Komisiju za ocjenu i odbranu magistarskog rada (Studij 4+1) na drugom (II) ciklusu studija, studenta **Jasmina Taraniša,** pod naslovom:

**„Ovisnici o drogama – počinoci krivičnih djela**

**(Studija slučaja: javna Ustanova Terapijska zajednica Kampus, Kantona Sarajevo)“**

Komisija je u sastavu:

1. Prof. dr. Sanela Bašić – predsjednik
2. Prof. dr. Milanka Miković – član/mentor
3. Prof. dr. Dželal Ibraković – član,
4. Prof. dr. Sanela Šadić – zamjenik člana

Mentorica rada je prof. dr. Milanka Miković, prof. emerita.

Shodno članu 54. Pravila studiranja za I, II ciklus studija, integrisani, stručni i specijalstički studij na Univerzitetu u Sarajevu, student je podnio Zahtjev za ocjenu i odbranu završnog rada i priložio sljedeće:

* pismenu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatuje da je student položio sve ispite i izvršio druge obaveze predviđene studijskim programom.

Pregledom rada Komisija je ocijenila da se student **Jasmin Taraniš** pridržavao teme za izradu završnog rada. Daje se kratak rezime magistarskog rada:

*Magistarski rad: „Ovisnici o drogama – počinoci krivičnih djela (Studija slučaja: javna Ustanova Terapijska zajednica Kampus, Kantona Sarajevo)“, predstavlja sveobuhvatnu analizu različitih teorijskih pristupa i spoznaja o zloupotrebi psihoaktivnih supstanci, od određenja, klasifikacije, uzroka i rasprostranjenosti ovisnosti o drogama do ličnosti ovisnika, ovisničkom ponašanju, kriminalitetu i resocijalizaciji ovisnika, kao i originalno istraživanje vezano za terapijski rad sa ovisnicima. Na tragu navedenog je i sam predmet istraživanja koji se odnosi na uzroke i posljedice konzumiranja droge, posebno u segmentu činjenja krivičnih djela od strane ovisnika o teškim drogama koji se nalaze na rehabilitaciji u terapijskoj zajednici Kampus, komuni čija je djelatnost prvenstveno liječenje ovisnika koji su počinioci različitih većinom teških krivičnih djela još u adolescentskom periodu odnosno prije sticanja punoljetstva.*

*Ključna karakteristika istraživanja odnosno dobijenih pokazatelja je većim dijelom podudarnost sa različitim teorijskim spoznajama posebno kod utvrđivanja uzroka nastanka ovisnosti: ličnost, droga, društvo, odnosno uticaj mikrosredine, hedonizam, kriva procjena samokontrole, patologija porodice itd. U istom kontekstu, prema dobivenim pokazateljima, od ukupno 278 ispitanika/ovisnika koji su na terapijskom tretmanu njih 47%, kako je već rečeno, sa konzumiranjem opojnih supstanci počeo je prije 15 godine života, a najveći broj onih koji dobrovoljno traže pomoć i žele se liječiti imaju više od 30 godina života. Sam proces liječenja od ovisnosti, koji je dugotrajan i izrazito kompleksan, ne daje uvijek očekivane rezultate, iako u kontrolisanim uslovima većina ovisnika uspije uspostaviti i održavati apstinenciju.*

*Problem se ponovo javljam nakon napuštanja ustanove, odnosno završene rehabilitacije budući da se (iz)liječeni ovisnici vraćaju u isto socijalno okruženje koje je mahom ostalo nepromijenjeno, tako da većina njih ponovo počne s konzumiranjem droge. Uz navedeno, istraživanjem je utvrđeno da su ovisnici u najvećem broju počinioci krivičnih djela, preko 80% ispitanika počinilo je krivično djelo pod uticajem droge od kojih su na prvom mjestu krivična djela krađe i teške i krađe, a potom razbojništvo i krivična djela protiv sigurnosti u saobraćaju. Pri tome, plijen stečen krivičnim djelom, posebno krađom i razbojništvom, većina njih koristi za nabavku droge.*

*U radu je konstatovano da je osnovni razlog recidivizma, odnosno ponovnog vraćanja drogi nakon liječenja od ovisnosti nedovoljna podrška društva, posebno u segmentu problema osuđivanja i stigmatizacije, a time i pronalaženja zaposlenja.*

Komisija konstatuje da je završni rad studenta **Jasmina Taraniša** rad u kojem je student obradio odabranu temu primjenom naučnih/stručnih metoda, te time dokazao da je savladao nastavni plan i program studija, stekao potrebno znanje i osposobio se za njegovu primjenu, kao i da je osposobljen da izvodi zaključke na osnovu postavljenih zadataka.

Na osnovu naprijed iznesenog Komisija smatra da su ispunjeni svi formalni i suštinski uslovi za odbranu magistarskog rada, te predlaže Vijeću **Fakulteta političkih nauka** Univerziteta u Sarajevu da prihvati Izvještaj i studentu **Jasminu Taranišu** odobri javnu odbranu.

Sarajevo, 24.05.2023. godine

K O M I S I J A:

|  |  |
| --- | --- |
| 1. |  |
| 2. | Prof. dr. Sanela Bašić |
| 3. | Prof. dr. Milanka Miković |
|  | Prof. dr. Dželal Ibraković |